पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण रोकने के लिए रेड अलर्ट जन अनुशासन पखवाड़ा चल रहा है लेकिन इसके बावजूद लोग गली-मोहल्लों और कॉलोनियों में फालतू घूमने से बाज नहीं आ रहे। अब पुलिस कमिश्नर ने ऐसे लोगों को सबक सिखाने के लिए आम लोगों के लिए अपील जारी की है।
कमिश्नर ने इस अपील में कहा है कि राज्य सरकार की गाइडलाइन के तहत इसकी पालना करवाने में आप भी साझेदार बन सकते हैं ताकि कोरोना की चेन को तोड़ा जा सके। उन्होंने पुलिस नियंत्रण कक्ष का वाट्सएप नंबर 9530440800 जारी करते हुए आम लोगों से कहा है कि आपके आसपास कोई भी व्यक्ति फालतू घूमता या सड़क पर नजर आए तो उसके फोटो या वीडियो लेकर जगह के नाम के साथ वाट्सएप कर दें। इन मैसेज पर संबंधित थाना पुलिस तुरंत कार्रवाई करेगी।
बिना मास्क-हेलमेट घूमते लड़कों के खिलाफ आई शिकायत, तुरंत हुई कार्रवाई
एक आमजन ने बुधवार शाम को ही पुलिस आयुक्तालय कीऑनलाइन वाट्सएप हेल्पलाइन पर एक शिकायत दर्ज करवाई। डीसीपी पूर्व धर्मेंद्र सिंह यादव ने बताया कि हेल्पलाइन पर सुभाष चौक क्षेत्र में युवकों द्वारा बिना मास्क व बिना हेलमेट के सार्वजनिक स्थान पर सिगरेट पीने एवं क्षेत्रवासियों के परेशान होने की शिकायत एवं फोटो मिला। जिस पर एसीपी दरजाराम व रातानाडा थानाधिकारी लीलाराम द्वारा त्वरित कार्रवाई करते हुए वाहन चालक युवक को दस्तयाब किया गया।
उसके विरुद्ध सार्वजनिक स्थान पर तंबाकू सेवन के प्रयोग करने पर जुर्माना वसूल कर उसका वाहन जब्त किया गया। डीसीपी यादव ने बताया कि आमजन को होने वाली इस तरह की शिकायत के संबंध में आयुक्तालय पर गठित वाट्सएप हेल्पलाइन पर शिकायत दर्ज करने पर त्वरित कार्यवाही कर शिकायतकर्ता का नाम गोपनीय रखा जाएगा। एेसे समाज कंटकों के विरुद्ध कानूनी कार्रवाई अमल में लाई जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn